Märkamisaeg

Öölaulupidu "Märkamisaeg" oli üks Eesti Vabariigi 90. juubeliaasta tagasivaatav kontsert Tallinna lauluväljakul, mis algas 19. augustil 2008 kell 21 ja lõppes 20. augustil kell 3 öösel. Öölaulupeole registreerus 132 koori kokku üle 3000 lauljaga. Teiste hulgas oli nimekirjas enamik Eesti üliõpilaskoore, Eesti Rahvusmeeskoor, Ellerhein, Segakoor Noorus, ETV tütarlaste- ja noortekoor, samuti Eesti Televisiooni saatesarjas "Laululahing" rahva lemmikuks tõusnud Suisapäisa Türilt. Kaugemalt tulijad olid Euroopa Eestlaste Koor ja Belgia eestlaste kammerkoor Beene. Lauljatest esinesid veel Ivo Linna, Voldemar Kuslap, Jaan Elgula, Tõnis Mägi, Riho Sibul, Peeter Volkonski, Villu Tamme, Tõnu Trubetsky, Liisi Koikson, Kare Kauks, Reet Linna, Gerli Padar, Laura Põldvere, Lenna Kuurmaa, Hannaliisa Uusma ja Koit Toome. "Märkamisaja" programm oli üles ehitatud muusikalis-ajaloolisele teljele. Lauluöö kavas oli laule alates regilaulust kuni kaunimate ja armsaks lauldud koorilauludeni ("Koit", "Mu isamaa on minu arm", "Laul Põhjamaast", "Ärkamisaeg" jne), paarikümne aasta tagustest isamaalistest hittidest ("5 isamaalist laulu", "Ei ole üksi ükski maa") punklaulude ja tänaste noorte heliloojate-solistide loominguni välja. Lauluvalikut ilmestas ekraanidele projitseeritav foto- ja filmimaterjal olulisematest sündmustest meie rahva loos. Öölaulupeolisi tervitas president Toomas-Hendrik Ilves. Öölaulupeol osales umbes 70 000 inimest. Ürituse korraldamiseks kulus 3,85 miljonit krooni, millest 400 000 krooni moodustas lauluväljaku renditasu. Öölaulupeost oli otseülekanne Eesti Televisioonis ja Vikerraadios. "Hakkame, mehed, minema" (Gustav Ernesaks / rahvaluule) "Koit" (Mihkel Lüdig / Friedrich Kuhlbars) "Mu isamaa on minu arm" (Gustav Ernesaks / Lydia Koidula) "Ta lendab mesipuu poole" (Peep Sarapik / Juhan Liiv) "Tuljak" (Miina Härma / Karl Ferdinand Karlson) "Tere perestroika" (Villu Tamme / Villu Tamme) "Insener Garini hüperboloid" ( Allan Vainola / Aleksei Tolstoi / Tõnu Trubetsky) "Kungla rahvas" (Karl August Hermann / Friedrich Kuhlbars) "Laul kaugest kodust" (Eino Tamberg / Ralf Parve) "Peagi saabun tagasi su juurde" (Raimond Valgre) "Saaremaa valss" (Raimond Valgre / Debora Vaarandi) "Uus paat / Rannakolhoosis" (Valter Ojakäär / Debora Vaarandi) "Kuhu küll kõik lilled jäid?" (Pete Seeger / Heldur Karmo) "Mustamäe valss" (Avo Tamme / Heldur Karmo) "Suveöö" (Arne Oit / Heldur Karmo) "Mis värvi on armastus" (Arne Oit / Heldur Karmo) "Laul surnud linnust" rkkmuusikalist „Johnny“ (Olav Ehala / August Sang) "Kodulaul" (Olav Ehala / Juhan Viiding) "Maa tuleb täita lastega" (Vello Toomemets / Hando Runnel) "Juba linnukesed" (Eesti rahvaviis / Karl August Hermann ja Paul Tekkel) "Ei ole üksi ükski maa" (Alo Mattiisen / Jüri Leesment) "Koit" (Tõnis Mägi) "Mu isamaa armas" (Saksa rahvalaul / Friedrich Kuhlbars) "Palve" (Tõnis Mägi / Villu Kangur) "Minu inimesed" (Jarek Kasar / Jarek Kasar ) "Rikas ja vaene" (Kaljola Pein / Agu Lüüdik) "Massikommunikatsioon" (Hardi Volmer / Hardi Volmer) "Laul nõukogude aatomist" (Imre Orro / Sergei Mihhalkov) "Lahtilükkamine" (Jaak Johanson) "Homme" (Mart Siimer) "Laul Põhjamaast" (Ülo Vinter / Enn Vetemaa) "Sinu hääl" (Tõnis Mägi) "Ärkamise aeg" (René Eespere) "Viis ärkamisaegset laulu" (Jüri Leesment / Alo Mattiisen) "Kaunimad laulud" "Mingem üles mägedele" (Alo Mattiisen / Henno Käo) "Sind surmani" "Isamaa ilu hoieldes" "Eestlane olen ja eestlaseks jään" Laulud filmist "Viimne reliikvia" (Uno Naissoo / Paul-Eerik Rummo) "Põgene, vaba laps!" "Laul pistodast" Manifest kõigile Eestimaa rahvastele http://www.postimees.ee/?id=27953 Öölaulupeost Postimehes